Publication: Magyar Közlöny
Issue: MK-1998-85 (Year: 1998, Number: 85)
Era: 1990-2004
Section: nem értett egyet, ezért a hivatalvezető a helyi önkormányzatokról szóló 1990. évi LXV. törvény (a továbbiakban: Ötv.) 99. § (2) bekezdés a) pontja alapján
Paragraph Index: 106

nem értett egyet, ezért a hivatalvezető a helyi önkormányzatokról szóló 1990. évi LXV. törvény (a továbbiakban: Ötv.) 99. § (2) bekezdés a) pontja alapján indítvánnyal fordult az Alkotmánybírósághoz, kezdeményezve az Ör. 14. § (6) bekezdés első mondata „és forgalmazása” szövegrészének megsemmisítését. Jogi álláspontja szerint az Ör. hivatkozott rendelkezése olyan társadalmi viszonyokat szabályoz, amely már magasabb szintű jogszabály által szabályozott. Indítványozta továbbá a megsemmisíteni kért jogszabályi rendelkezés ex tunc hatályon kívül helyezését a jogbiztonság követelménye miatt, és hogy „a Tisztelt Alkotmánybíróság rendelje el határozatának azon folyamatban lévő ügyekre való alkalmazását, amelyek mikénti eldöntése a jogellenes rendelethely megsemmisítésének függvénye”. II. Az Alkotmánybíróság a rendelkező részben foglalt döntését a következőkre alapozta: Az Alkotmány 44/A. § (2) bekezdése szerint: „A helyi képviselő-testület a feladatkörében rendeletet alkothat, amely nem lehet ellentétes a magasabb szintű jogszabállyal.” Az Ötv. 16. § (1) bekezdése előírja: „A képviselő-testület a törvény által nem szabályozott helyi társadalmi viszonyok rendezésére, továbbá törvény felhatalmazása alapján, annak végrehajtására önkormányzati rendeletet alkot.”

Source: https://magyarkozlony.hu/hivatalos-lapok/c58dfd2ce1b4102ede7944f567869fbc618b3580/dokumentumok/104a4127216974e0d61eded05332b0da0549e2cd/letoltes